31992L0115
L 409/31
JURNALUL OFÍCIAL AL UNIUNII EUROPENE
DIRECTIVA 92/115/CEE A CONSILIULUI
din 17 decembrie 1992
privind prima modificare la Directiva 88/344/CEE de apropiere a legislațiilor statelor membre privind solvenții de extracție utilizați la fabricarea produselor alimentare și a ingredientelor alimentare
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 100a,
având în vedere propunerea Comisiei (1),
în colaborare cu Parlamentul European (2),
având în vedere avizul Comitetului Economic și Social (3),
întrucât articolul 2 alineatul (5) din Directiva 88/344/CEE (4) prevede ca, în termen de doi ani de la adoptarea directivei respective, după consultarea Comitetului științific pentru produsele alimentare, Comisia să reexamineze dispozițiile privind solvenții din anexă și privind 2-metilpropanolul și, după caz, să propună modificări la aceasta;
întrucât, în cadrul acestei modificări, Consiliul decide dacă reziduurile solvenților de extracție enumerați în partea III din anexă trebuie să fie încadrați la arome în loc de produse alimente;
întrucât, la trei ani după adoptarea Directivei 88/344/CEE, Comisia trebuie să înainteze Consiliului orice propunere necesară în ceea ce privește câțiva dintre solvenții prevăzuți la articolul 2 alineatul (6), care până la momentul de față sunt reglementați de legislațiile interne;
întrucât Comitetul științific pentru produsele alimentare a reexaminat toți solvenții menționați de directiva respectivă în 1990 și în 1991 cu scopul de a înlocui dozele zilnice acceptabile (DZA) temporare stabilite în 1981 prin estimări permanente; întrucât acest lucru nu a fost întotdeauna posibil deoarece informațiile corespunzătoare, deși au fost cerute, nu au fost furnizate; întrucât pe baza informațiilor primite, Comitetul științific pentru produsele alimentare a decis aprobarea acestora sau menținerea statutului temporar sau retragerea aprobării temporare acordate anterior, în funcție de substanțele implicate,
ADOPTĂ PREZENTA DIRECTIVĂ:
Articolul 1
Directiva 88/344/CEE se modifică după cum urmează:
1.
La articolul 1:
(a)
se adaugă următorul paragraf la alineatul (1):
„Prezenta directivă se aplică fără a aduce atingere dispozițiilor adoptate în cadrul reglementărilor comunitare mai specifice.”;
(b)
alineatul (2) se elimină.
2.
La articolul 2, alineatele (5) și (6) se elimină.
3.
Anexa se modifică după cum urmează:
(a)
PARTEA I:
-
la acetonă se adaugă următoarea notă de subsol 2:
„(2)
Se interzice utilizarea acetonei la rafinarea uleiului din turtă de măsline.”;
(b)
PARTEA II:
-
solvenții metanol și propanol-2 se adaugă pentru toate utilizările având un conținut de reziduu maxim de 10 mg/kg;
-
nota de subsol 1 se completează cu următoarea propoziție:
„Se interzice utilizarea combinată a hexanului și etilmetilcetonei.”;
-
nota de subsol 2 se elimină. În coloana a treia, prezența a 10 mg/kg de diclormetan în cafeaua prăjită se înlocuiește cu prezența a 2 mg/kg;
-
la etilmetilcetonă se adaugă următoarea notă de subsol 2:
„(2)
Prezența de n-hexan în solvent nu trebuie să depășească 50 mg/kg. Acest solvent nu poate fi utilizat în combinație cu hexanul.”;
(c)
PARTEA III:
-
ciclohexan, izobutan și nota de subsol 1 se elimină;
-
prezența a 0,1 mg/kg de diclormetan se înlocuiește cu prezența a 0,02 mg/kg;
-
se adaugă propanol-1, cu o limită maximă de reziduu de 1 mg/kg;
-
se adaugă nota de subsol 1 la hexan și etilmetilcetonă:
„(1)
Se interzice utilizarea combinată a celor doi solvenți.”
Articolul 2
(1) Statele membre își modifică actele cu putere de lege și actele administrative astfel încât:
-
să permită comercializarea produselor conforme cu prezenta directivă până la 1 iulie 1993;
-
să interzică comercializarea produselor neconforme cu prezenta directivă începând din 1 ianuarie 1994.
Statele membre informează de îndată Comisia cu privire la aceasta.
(2) Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă se adresează statelor membre.
Adoptată la Bruxelles, 17 decembrie 1992.